
Referat fra møte i studieutvalget 14. juni 2004 

SU 35/04
Referatsaker

1. Godkjenning av referat fra forrigemøte. 

2. Referat fra evalueringsmøtet på 1. avdeling master. 

3. Referat fra evalueringsmøte på 4. avdeling cand.jur.-studiet

4. Orientering om eksamensavviklingen på spesialfagene våren 2004

5. Retningslinjer for karakterfastsettelse.

Fungerende sekretær redegjorde for evaluering av undervisningen på cand.jur.-studiet. Det legges frem egen sak om kvalitetssikring av studiene ved Det juridiske fakultet til neste møte i august måned. 

Studieutvalget diskuterte retningslinjene for karakterfastsettelse på 3. avdeling master hjemmeeksamen med muntlig prøve. Det ble reist spørsmål om det burde være faste retningslinjer for hvor langt sensorene kan gå for å justere karakteren etter at studenten har vært inne til muntlig prøve. Argumenter som fleksibilitet vs. fastere retningslinjer som kan skape en trygg og sikker karakterfastsettelse. SU medlem Vangen påpekte at dagens system overlater for mye til sensorenes skjønn, noe som kan føre til vilkårlig karakterfastsetting i et stort sensorkorps. 



Utover dette hadde utvalget ingen merknader til referatsakene.

SU 36/04
PRAKTISERING AV TREGANGERSREGELEN PÅ MASTERSTUDIET



Enstemmig vedtak:



SU anbefaler følgende endring i eksamensreglementet for masterstudiet: 

· Det vedtas ny § 9 om adgangen til å avlegge ny prøve. Bestemmelsen får slik ordlyd:

”§ 9. Adgang til å ta ny prøve.
Det er adgang til å ta ny prøve på hver avdeling. Studenter som har avlagt eksamen på en høyere avdeling kan ikke avlegge eksamen på lavere avdelinger. Bestemmelsen gjelder ikke for masteroppgaver ved Det juridiske fakultet.”

§§ 9-13 blir etter dette §§ 10-14 

Tromsø, 16.06.2004

